วันหยุดยาวเทศกาลสงกรานต์ นักท่องเที่ยวสนใจ พักผ่อนชายหาดเจ้าสำราญ หาดชะอำ
วันหยุดยาวเทศกาลสงกรานต์ นักท่องเที่ยวสนใจ พักผ่อนชายหาดเจ้าสำราญและหาดชะอำ เป็นจำนวนมาก เจ้าหน้าที่เน้นย้ำมาตรการความปลอดภัยควบคู่กับการท่องเที่ยว (16 เม.ย.65) บรรยากาศวันหยุดยาวเทศกาลสงกรานต์ ณ ชายทะเลหาดเจ้าสำราญ นักท่องเที่ยวให้ความสนใจมาพักผ่อนริมทะเลและลงเล่นน้ำเป็นจำนวนมาก นางศิริรัตน์ ทรงความดี นายกเทศมนตรีตำบลหาดเจ้าสำราญ และคณะดูแลความปลอดภัย ให้บริการอำนวยความสะดวกนักท่องเที่ยว บริการเสื้อชูชีพให้นักท่องเที่ยว “ เล่นน้ำปลอดภัย สวมใส่เสื้อชูชีพ” ช่วงค่ำมีเจ้าหน้าที่เข้าจุดตรวจ-จุดบริการอำนวยความปลอดภัยกับนักท่องเที่ยว บริเวณสี่แยกหาดเจ้าสำราญ ส่วนบรรยากาศการท่องเที่ยวบริเวณชายหาดชะอำ ก็มีนักท่องเที่ยวให้ความสนใจมากท่องเที่ยวมากเช่นกัน เทศบาลได้ประชาสัมพันธ์ให้นักท่องเที่ยว รักษามาตรการป้องกันการแพร่ระบาดโควิด -19 แจ้งเตือนให้คำแนะนำ กรณีมีคลื่นลมแรงให้งดการเล่นน้ำทะเล โรงแรม รีสอร์ท ห้องพักในสถานที่ท่องเที่ยวเกือบเต็มทุกพื้นที่ ส่งผลให้พ่อค้า แม่ค้า ผู้ประกอบการ ยิ้มแย้มแจ่มใส กระจายรายได้สู่ท้องถิ่น เศรษฐกิจดีขึ้น สำหรับการจราจรบนถนนสายเพชรเกษม พี่น้องประชาชนทยอยเดินทางกลับภูมิลำเนา สภาพการจราจรคล่องตัวทั้งขาขึ้น กทม. และขาล่องใต้